KIRIKU AEG
Tere tulemast saadet vaatama!
Jeesus on mu Päästja. Ta on mu vend.
Ma ei saaks ilma Temata elada.
Ta on mulle kõik.
Ta on mu Päästja. Ta vabastas mu
kõigest patust ja süütundest.
Nagu öeldud, Ta on mu sõber ja Lunastaja.
Ta on mu õpetaja.
See on imeline, et Ta valis mu oma lapseks.
Minu nimi on Inese Seglina,
olen koolitusjuht misjonikeskuses, mida tunti piiblikoolina.
Nüüd on see St. Gregori kristlik misjonikeskus,
mis asub siin Salduses.
Asume umbes 120 km kaugusel Riiast.
Meie programm on tasuta.
See kuulub keskuse koolituse osasse.
Koolitame noori misjonäre
ja ka vanemaid, kui nad seda soovivad.
Siin on ka vabatahtlikke ning inimesi,
kes otsivad oma kutsumust
ja oma kohta Jumala plaanides.
Käime misjonireisidel.
Me ei saa õpetada seda, mida me ise ei tee.
Püüame olla head naabrid kõigile Salduse
ja ümbruskonna inimestele.
Kust on pärit teie õpilased?
Vähemalt 4 kuuks siia tulevad inimesed
on pärit kõikjalt Lätist.
Kuid meie maa ei ole ju kuigi suur.
Saldusest tulevad inimesed
osalevad igal meie üritusel ja seminaril.
Lühiajalised sündmused toovad inimesi rohkem
Saldusest ja teistest lähematest linnadest.
Pikematele kursustele tullakse kõikjalt Lätist.
Unistasin sellisest kursusest oma südames.
Mõistsin, et 4-kuuline misjonkursus on just mulle.
Palvetasin selle eest ja kõik praktilised
küsimused lahenesid, finantsid jne.
Võisin jätta selle, mida olin tegemas.
Tulin siia ja kõik raha-asjad said lahendatud.
Jumal lubas ja olen nüüd siin.
Unistasin sellest kohast peaaegu seitse aastat.
Enne seda oli töö, õpingud ülikoolis
ja ülesanded oma kodukoguduses.
Otsustasin, et tahan vaimselt puhata
ja proovida midagi muud
kui seda, mida oma elus varem tegin.
Tahtsin rohkem teadmisi Jumala kohta
ja Teda paremini tundma õppida.
Ma ei tea veel, kes tahaksin olla.
Tulin siia, et palvetada ja mõelda, milline on
koht ja ülesanne, kuhu Jumal mind juhtida tahab.
Seepärast olengi ma siin.
Räägi, palun, Läti luterlikust kirikust.
Läti luterlikul kirikul on pikk ajalugu.
Võime ajas liikuda sajandeid tagasi.
Me oleme traditsioonilised ja mitte ainult teoloogias.
Meile meeldivad vanad ehitised
ja jumalateenistuse kord.
Arvan, et Läti luterlik kirik seisab suurte muutuste ees.
Saab näha, kuidas Jumal seda kirikut tulevikus juhib.
Seisame silmitsi raskustega. Tuleb mõista,
et paljud asjad meie kirikus enam ei tööta.
Peame nägema, mida Jumal meilt ootab.
Läti luterlik kirik on olnud väa õnnistatud
pärast seda, kui saime jälle iseseisvaks.
Kirikusse tuli palju inimesi otsima seda vaimulikku elu,
mida nad nõukogude ajal olid igatsenud.
Kuid need ajad on möödas.
Enam ei tule inimesed kirikuhoonetesse
vaimulikku elu otsima.
Kirik peab leidma uue visiooni.
Oleme seda mõistnud.
Püüame kuulda Jumala häält ja vaadata, kuhu Ta meid juhib.
Tavaliselt algab minu nädal pühapäeva õhtul.
Meil on siis koolis palveõhtu.
Argipäevad on väga sarnased.
Kolm korda päevas on palvused:
hommikul, lõuna ajal ja õhtul.
Siis on loengud ja koristame kooli.
Neljapäeviti käime kriisikeskuses,
kus on lapsed vaesematest peredest.
Nad on sattunud vaimse, füüsilise või seksuaalse vägivalla ohvriks.
Nad elavad kriisikeskuses 30 või 60 päeva.
Läheme sinna ja tunnistame Jeesusest,
jagame armastust ning laulame koos.
See on misjonipäev, millel koos osaleme.
Mõned meist teevad kodukülastusi,
käivad vanurite juures siin Salduses.
Kaks peret on tulnud Kristuse juurde
selle teenimise kaudu.
See on tõesti imeline.
Mis on tähtsaim, mida õpilased peaksid mäletama
pärast oma õpinguid?
Soovin, et nad teaksid, et Jumalal on kavatsused nende suhtes.
Nad on vastu võtnud Tema kutse.
Tema plaanid ei muutu kunagi, need kestavad igavesti.
Mis vigu nad ka ei teeks,
võivad nad alati pöörduda tagasi Tema kavatsusi täide viima.
Soovin, et nad teaksid, kui andekad nad on.
Et nad näeksid oma väärtust Jumala silmis.
Ja Tema armastust nende vastu.
Soovin, et nad oleksid julged ja vaprad otsima Jumala plaani.
Ja uurima, mis nende endi südames on.
Usun, et see kirglikkus, mis on nende südames,
on pärit Jumalalt.
Neil pole vaja karta, et Jumal võtab neilt
kõik nende unelmad,
et nende asemele midagi muud anda.
Tahan, et nad näeksid, et nad on Jumala lapsed,
et nad on Jumala nägu.
Oleme õppinud palju.
Enim olen õppinud end mitte paremaks pidama.
Nagu enese üle uhkust tundev mõtleb:
"Mina olen hea kristlane, lahe kuju."
"Mul läheb elus hästi, olen Jumala silmis parem."
Olen õppinud, et see ei ole nii.
Igal hommikul ärgates alustan päeva palve ja Piibli lugemisega.
See on tõeliselt hea!
Olen mõistnud, kes ma olen
ja milleks on Jumal mind kutsunud.
Parim, mida siin olen õppinud, on see,
et tuleb otsida rohkem Jumalat,
mitte ainult tema õnnistusi.
Ning seda, kuidas Jumalat usaldada.
Sest seda on vaja õppida.
Siin on olnud hea õppida usaldamist,
Kui pole majanduslikku tuge ega ka tööd,
tuleb Jumalat tõesti usaldada.
Ta hoolitseb me vajaduste eest.
See on kõik, mida me vajame.
Tahan, et oleksime maailma valguseks ja soolaks,
nagu Jeesus ütles.
Et oleksime Kristuse ihu
ja mõistaksime, mida tähendab olla Jeesuse ihu,
mis on läinud taevasse,
jättes just meid maailmale näitama,
milline on Jumal.
Soovin, et mõistaksime seda ja tegutseksime kiriku
ning ihuna kõigi selle kehaosadena.
Et kõik liikmed täidaksid aktiivselt oma osa.
Ja usun, et näen seda järjest rohkem.
Loodan, et Ta kasutab mind teenimisülesandes
või kusagil, kus ma veel ei tea.
Loodetavasti on Jumalal mulle varuks midagi.
Ta andis selle aja siin koos Temaga veetmiseks.
Sain aega puhkuseks ja julgustuseks.
Loodan, et pärast seda juhib Ta mind sinna,
kus võin Teda teenida.
Tahaksin anda koolis tunde, sest usun,
et Jumal on mind selleks kutsunud.
On teemasid, mis noortele tõesti huvi pakuvad.
Neile meeldib, nad naudivad ja tahavad rohkem kuulda.
Nad janunevad vaimulike asjade järele.
Kusagilt mujalt nad nende kohta ei kuule.
See võiks olla minu teenimisvorm,
kuid tunnid koolis ei toidaks mind ära.
Kirjutan nägemustest ja ideedest,
sellest, kuidas neid võiks rakendada.
Veel ei näe ma seda selgelt.
Loodan, et see selgus tuleb peagi.
Issi, palun!
Usun ja näen, et Jeesus on kõik.
Ta ainult ei rääkinud tõest ja lootusest.
Usun, et Jeesus on lootus ja tõde.
Jeesus on julgustaja.
Jeesus on kõik see, mida Jumal tahtis meile öelda.
Jeesus on kõik, ei ole midagi muud.
Jeesus ütles, et te püüate leida igavest elu kirjutistest
ega märka, et kõik kirjutatu viitab minule.
Jeesus on see isik, elav Jumal,
see ainus, keda mina austan ja järgin igas olukorras.
Palun Tal saada minu elu Issandaks
ja kasvada minu sees.
Jeesus on see kõik.
Ei ole oluline teada headest asjadest,
nagu palvest, teoloogiast või doktriinidest.
Need on asjad, kuid Jeesus on kõik.
Jeesus on see, millest Jumal rääkis ja mis on oluline.
Tahan näidata Jeesust kõikidele inimestele,
et nemadki mõistaksid:
Jeesus on Jumala poolt antud lõplik eesmärk.
Tõlge: Liliann Keskinen